CELEX: 32021R1426
Language: lv
Date: 2021-08-31 00:00:00
Title: Komisijas Īstenošanas regula (ES) 2021/1426 (2021. gada 31. augusts) par atļauju Bacillus licheniformis DSM 19670 producētu serīna proteāzi lietot par barības piedevu gaļas cāļiem (atļaujas turētājs: uzņēmums DSM Nutritional Products Ltd., pārstāvis Savienībā: uzņēmums DSM Nutritional Products Sp. z o.o.) (Dokuments attiecas uz EEZ)

1.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 307/17
               
            
         KOMISIJAS ĪSTENOŠANAS REGULA (ES) 2021/1426
         (2021. gada 31. augusts)
         par atļauju Bacillus licheniformis DSM 19670 producētu serīna proteāzi lietot par barības piedevu gaļas cāļiem (atļaujas turētājs: uzņēmums DSM Nutritional Products Ltd., pārstāvis Savienībā: uzņēmums DSM Nutritional Products Sp. z o.o.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju Bacillus licheniformis DSM 19670 producētas serīna proteāzes preparātam. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju Bacillus licheniformis (DSM 19670) producētu serīna proteāzi lietot par barības piedevu gaļas cāļiem, to klasificējot piedevu kategorijā “zootehniskās piedevas” un funkcionālajā grupā “gremošanas veicinātāji”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 27. janvāra atzinumā (2) secināja, ka ar piedāvātajiem lietošanas nosacījumiem Bacillus licheniformis (DSM 19670) producēta serīna proteāze nelabvēlīgi neietekmē nedz dzīvnieku veselību, nedz patērētāju drošību vai vidi. Iestāde secināja, ka piedeva būtu jāuzskata par ādas kairinātāju, potenciālu ādas sensibilizatoru un elpceļu sensibilizatoru. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz šīs piedevas lietotāju, veselību. Iestāde secināja, ka piedeva var būt iedarbīga gaļas cāļu uzturā. Iestāde neuzskata, ka būtu jānosaka īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par analīzes metodi, pēc kuras šo barības piedevu analizē barībā.
                  
               
                     (5)
                  
                  
                     
                        Bacillus licheniformis DSM 19670 producētās serīna proteāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par dzīvnieku barības piedevu saskaņā ar minētā pielikuma nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021; 19(3): 6448.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienības uz kg kompleksās barības, kuras mitruma saturs ir vismaz 12 %
                     
                  
                        
                           Kategorija: zootehniskās piedevas
                        
                        
                           Funkcionālā grupa: gremošanas veicinātāji
                        
                     
                  
                        4a13
                     
                     
                        uzņēmums DSM Nutritional Products Ltd., pārstāvis Savienībā: uzņēmums DSM Nutritional Products Sp. z o.o
                        
                     
                     
                        Serīna proteāze (EC 3.4.21.-)
                     
                     
                        
                           Piedevas sastāvs
                        
                        
                           Bacillus
                           licheniformis DSM 19670 producēta serīna proteāze (EC.3.4.21.-) ar minimālo aktivitāti 75 000  PROT  (1)/g, ciets un šķidrs preparāts
                     
                     
                        Gaļas cāļi
                     
                     
                        —
                     
                     
                        15 000  PROT
                     
                     
                         
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp acu, ādas un elpceļu aizsarglīdzekļus.
                                 
                              
                     
                        2031. gada 21. septembris
                     
                  
                        
                           Aktīvās vielas raksturojums
                        
                        
                           Bacillus
                           licheniformis DSM 19670 producēta serīna proteāze (EC.3.4.21.-)
                     
                  
                        
                           Analītiskā metode
                            (2)
                        
                        Serīna proteāzes aktivitātes kvantitatīvai noteikšanai barības piedevā, premiksos, barības maisījumos un barības sastāvdaļās:
                        
                                    —
                                 
                                 
                                    kolorimetriskā metode, kuras pamatā ir serīna proteāzes fermentatīvā reakcija ar Suc-Ala-Ala-Pro-Phe-pNA substrātu.
                                 
                              
                  
               (1)  Viens PROT ir fermenta daudzums, kas 37 °C temperatūrā un pie pH 9,0 no 1 mM substrāta (Suc-Ala-Ala-Pro-Phe-pNA) minūtē šķeļ 1 μmol p-nitroanilīna.
            
               (2)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.